CELEX: 32015R2439
Language: sk
Date: 2015-10-12 00:00:00
Title: Delegované nariadenie Komisie (EÚ) 2015/2439 z 12. októbra 2015, ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne v juhozápadných vodách

23.12.2015   
            
            
               SK
            
            
               Úradný vestník Európskej únie
            
            
               L 336/36
            
         DELEGOVANÉ NARIADENIE KOMISIE (EÚ) 2015/2439
   z 12. októbra 2015,
   ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne v juhozápadných vodách
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (1), a najmä na jeho článok 15 ods. 6 a článok 18 ods. 1 a ods. 3,
   keďže:
   
               (1)
            
            
               Cieľom nariadenia (EÚ) č. 1380/2013 je postupná eliminácia odhadzovania úlovkov vo všetkých druhoch rybolovu Únie prostredníctvom zavedenia povinnosti vylodiť úlovky druhov, na ktoré sa vzťahujú obmedzenia výlovu.
            
         
               (2)
            
            
               Článkom 15 ods. 6 nariadenia (EÚ) č. 1380/2013 sa Komisia splnomocňuje prijímať prostredníctvom delegovaného aktu plány pre odhadzovanie úlovkov na obdobie najviac troch rokov, a to na základe spoločných odporúčaní vypracovaných členskými štátmi v rámci konzultácií s relevantnými poradnými radami.
            
         
               (3)
            
            
               Priamy hospodársky záujem na rybolove v juhozápadných vodách majú Belgicko, Španielsko, Francúzsko, Holandsko a Portugalsko. Uvedené členské štáty po konzultácii s poradnou radou pre juhozápadné vody predložili Komisii spoločné odporúčanie. Relevantné vedecké orgány poskytli svoje vedecké príspevky, ktoré preskúmal Vedecký, technický a hospodársky výbor pre rybárstvo (STECF). Opatrenia uvedené v spoločnom odporúčaní sú v súlade s článkom 15 ods. 6 nariadenia (EÚ) č. 1380/2013, a preto by sa mali v zmysle článku 18 ods. 3 uvedeného nariadenia zapracovať do tohto nariadenia.
            
         
               (4)
            
            
               Pokiaľ ide o juhozápadné vody, podľa článku 15 ods. 1 písm. c) nariadenia (EÚ) č. 1380/2013 sa povinnosť vylodiť úlovky uplatňuje na druhy charakterizujúce daný rybolov najneskôr od 1. januára 2016. V súlade so spoločným odporúčaním by sa plán pre odhadzovanie úlovkov mal vzťahovať na rybolov soley európskej, merlúzy európskej a homára štíhleho (len v rámci oblastí výskytu daných populácií označovaných ako funkčné jednotky) v divíziách ICES VIII a, b, d, e, na homára štíhleho v divíziách ICES VIIIc a XIa (len vo funkčných jednotkách), na soleu európsku a platesu veľkú v divízii ICES IXa a na merlúzu európsku v divíziách ICES VIIIc a IXa.
            
         
               (5)
            
            
               V spoločnom odporúčaní sa navrhla výnimka z povinnosti vylodiť úlovky homára štíhleho loveného v podoblastiach ICES VIII a IX vlečnými sieťami, pretože z dostupných vedeckých dôkazov vyplýva možná vysoká miera prežitia vzhľadom na vlastnosti výstroja používaného pri tomto druhu, rybolovné postupy a ekosystém. STECF pri svojom posúdení dospel k záveru, že sú potrebné ďalšie štúdie na podloženie aktuálnych zistení, a konštatuje, že takéto štúdie buď práve prebiehajú alebo sú plánované. Preto by sa táto výnimka mala zahrnúť do nariadenia na rok 2016 spolu s ustanovením, podľa ktorého by dotknuté členské štáty boli povinné poskytnúť Komisii ďalšie údaje, na základe ktorých STECF bude môcť v plnej miere posúdiť opodstatnenie tejto výnimky.
            
         
               (6)
            
            
               Spoločné odporúčanie zahŕňa tri výnimky de minimis z povinnosti vylodiť úlovky, ktoré platia pre určité druhy rybolovu a do určitej výšky. Dôkazy, ktoré poskytli členské štáty, boli doručené výboru STECF. STECF dospel k záveru, že spoločné odporúčanie obsahuje odôvodnené argumenty vzhľadom na náročnosť zvyšovania selektivity spolu s neprimeraným nákladmi na manipuláciu s nechcenými úlovkami. Vzhľadom na uvedené skutočnosti je vhodné stanoviť výnimky de minimis v súlade s percentuálnym podielom navrhovaným v spoločnom odporúčaní a na úrovniach, ktoré neprevyšujú úrovne povolené podľa článku 15 ods. 1 nariadenia (EÚ) č. 1380/2013.
            
         
               (7)
            
            
               Výnimka de minimis na soleu európsku vo výške maximálne do 5 % celkového ročného výlovu tohto druhu plavidlami loviacimi tento druh v divíziách ICES VIIIa a VIIIb vlečnými sieťami s rozperným rahnom a vlečnými sieťami na lov pri dne, je založená na skutočnosti, že realizovateľné zvýšenia selektivity sa veľmi ťažko dosahujú. STECF dospel k záveru, že podkladové informácie postačujú na opodstatnenie požadovanej výnimky. Predmetná výnimka by sa preto mala zahrnúť do tohto nariadenia.
            
         
               (8)
            
            
               Výnimka de minimis na soleu európsku vo výške maximálne do 3 % celkového ročného výlovu tohto druhu plavidlami loviacimi tento druh v divíziách ICES VIIIa a VIIIb viacstennými žiabrovkami a žiabrovkami, je založená na skutočnosti, že realizovateľné zvýšenia selektivity sa veľmi ťažko dosahujú. STECF dospel k záveru, že podkladové informácie postačujú na opodstatnenie požadovanej výnimky. Predmetná výnimka by sa preto mala zahrnúť do tohto nariadenia.
            
         
               (9)
            
            
               Výnimka de minimis na merlúzu európsku vo výške maximálne do 7 % celkového ročného výlovu v rokoch 2016 a 2017 a 6 % celkového ročného výlovu v roku 2018 tohto druhu plavidlami loviacimi tento druh v divíziách ICES VIII a IX vlečnými sieťami, je založená na skutočnosti, že realizovateľné zvýšenia selektivity sa veľmi ťažko dosahujú. Z predložených podkladových informácií vyplýva, že zvyšovanie selektivity v dotknutých rybolovoch by malo za následok straty predajných rýb, ktoré by mohli byť príčinou nehospodárnosti dotknutého rybolovu. Navyše STECF zdôraznil, že tieto informácie by mali doplniť ďalšie štúdie o selektivite v predmetných rybolovoch. Preto by sa táto výnimka mala zahrnúť do nariadenia spolu s ustanovením, podľa ktorého by dotknuté členské štáty boli povinné poskytnúť Komisii ďalšie údaje, na základe ktorých STECF bude môcť v plnej miere posúdiť opodstatnenie tejto výnimky.
            
         
               (10)
            
            
               Opatrenia stanovené v tomto nariadení majú priamy vplyv na ekonomické činnosti v súvislosti s rybárskou sezónou plavidiel Únie, a preto by toto nariadenie malo nadobudnúť účinnosť ihneď po jeho uverejnení. Malo by sa uplatňovať od 1. januára 2016, aby sa dodržal časový rámec stanovený v článku 15 nariadenia (EÚ) č. 1380/2013. Podľa článku 15 ods. 6 uvedeného nariadenia by sa toto nariadenie malo uplatňovať najviac tri roky,
            
         PRIJALA TOTO NARIADENIE:
   Článok 1
   Rozsah pôsobnosti
   V tomto nariadení sa stanovujú podrobné pravidlá uplatňovania povinnosti vylodiť úlovky podľa článku 15 ods. 1 nariadenia (EÚ) č. 1380/2013, ktorá platí pre druhy rybolovu uvedené v prílohe k tomuto nariadeniu, vykonávané v juhozápadných vodách v zmysle článku 4 ods. 2 písm. d) uvedeného nariadenia.
   Článok 2
   Výnimka z dôvodu vysokej miery prežitia
   1.   Výnimka z povinnosti vylodiť úlovky stanovená v článku 15 ods. 4 písm. b) nariadenia (EÚ) č. 1380/2013 pri druhoch, pri ktorých z vedeckých dôkazov vyplýva vysoká miera prežitia, sa v roku 2016 vzťahuje na homára štíhleho (Nephrops norvegicus) uloveného v podoblastiach ICES VIII a IX pomocou vlečných sietí (kódy výstroja (2): OTB, OTT, PTB, TBN, TBS, TB, OT, PT a TX).
   2.   Členské štáty, ktoré majú priamy hospodársky záujem na juhozápadných vodách do 1. mája 2016 predložia doplňujúce vedecké informácie na podporu výnimky stanovenej v odseku 1. Vedecký, technický a hospodársky výbor pre rybárstvo (STECF) posúdi poskytnuté vedecké informácie do 1. septembra 2016.
   Článok 3
   Výnimky de minimis
   1.   Odchylne od článku 15 ods. 1 nariadenia (EÚ) č. 1380/2013 sa môžu odhadzovať tieto množstvá:
   
               a)
            
            
               pokiaľ ide o soleu európsku (Solea solea), maximálne do 5 % celkového ročného výlovu tohto druhu plavidlami, ktoré používajú vlečné siete s rozperným rahnom (kód výstroja: TBB) a vlečné siete na lov pri dne (kódy výstroja: OTB, OTT, PTB, TBN, TBS, TB, OT, PT a TX) a ktoré lovia tento druh v divíziách ICES VIIIa a VIIIb;
            
         
               b)
            
            
               pokiaľ ide o soleu európsku (Solea solea), maximálne do 3 % celkového ročného výlovu tohto druhu plavidlami, ktoré používajú viacstenné žiabrovky a žiabrovky (kódy výstroja: GNS, GN, GND, GNC, GTN, GTR a GEN) a ktoré lovia tento druh v divíziách ICES VIIIa a VIIIb;
            
         
               c)
            
            
               pokiaľ ide o merlúzu európsku (Merluccius merluccius), maximálne do 7 % celkového ročného výlovu v rokoch 2016 a 2017 a 6 % celkového ročného výlovu v roku 2018 tohto druhu plavidlami, ktoré používajú vlečné siete (kódy výstroja: OTT, OTB, PTB, OT, PT, TBN, TBS, TX, SSC, SPR, TB, SDN, SX a SV) a ktoré lovia tento druh v podoblastiach ICES VIII a IX.
            
         2.   Členské štáty, ktoré majú priamy hospodársky záujem na juhozápadných vodách do 1. mája 2016, predložia Komisii doplňujúce údaje o odhadzovaní úlovkov a akékoľvek iné relevantné vedecké informácie na podporu výnimky stanovenej v odseku 1 písm. c). Vedecký, technický a hospodársky výbor pre rybárstvo (STECF) posúdi poskytnuté vedecké údaje a informácie do 1. septembra 2016.
   Článok 4
   Plavidlá, na ktoré sa vzťahuje povinnosť vylodiť úlovky
   1.   Členské štáty v súlade s kritériami stanovenými v prílohe k tomuto nariadeniu určia plavidlá, na ktoré sa vzťahuje povinnosť vylodiť úlovky v každom konkrétnom rybolove.
   2.   Dotknuté členské štáty do 31. decembra 2015 poskytnú Komisii a ostatným členským štátom pomocou zabezpečeného kontrolného webového sídla Únie zoznam plavidiel určených podľa odseku 1 za každý rybolov stanovený v prílohe. Sú povinné dohliadať na aktuálnosť týchto zoznamov.
   Článok 5
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2016 do 31. decembra 2018.
   Článok 4 sa uplatňuje odo dňa nadobudnutia účinnosti tohto nariadenia.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. októbra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 28.1.2013, s. 22.
   
      (2)  Kódy výstroja použité v tomto nariadení vymedzila Organizácia OSN pre výživu a poľnohospodárstvo.
   
      PRÍLOHA
      
         Rybolov, na ktorý sa vzťahuje povinnosť vylodiť úlovky
      
      
                  a)
               
               
                  Rybolov v divíziách ICES VIIIa, b, d a e
                  
                              Rybolov (druh)
                           
                           
                              Kód výstroja
                           
                           
                              Opis rybárskeho výstroja
                           
                           
                              Veľkosť ôk siete
                           
                           
                              Povinnosť vylodiť úlovky
                           
                        
                              solea európska
                              (Solea solea)
                           
                           
                              OTB, OTT, PTB, TBN, TBS, TB, OT, PT, TX
                           
                           
                              Všetky vlečné siete na lov pri dne
                           
                           
                              Veľkosť ôk od 70 mm do 100 mm (šírka)
                           
                           
                              Na všetky úlovky soley európskej sa vzťahuje povinnosť vylodiť úlovky.
                           
                        
                              TBB
                           
                           
                              všetky vlečné siete s rozperným rahnom
                           
                           
                              Veľkosť ôk od 70 mm do 100 mm (šírka)
                           
                        
                              GNS, GN, GND, GNC, GTN, GTR, GEN
                           
                           
                              všetky viacstenné žiabrovky a žiabrovky
                           
                           
                              veľkosť ôk minimálne 100 mm (šírka)
                           
                        
                              merlúza európska
                              (Merluccius merluccius)
                           
                           
                              OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
                           
                           
                              všetky vlečné siete na lov pri dne a siete
                           
                           
                              veľkosť ôk minimálne 100 mm (šírka)
                           
                           
                              Na všetky úlovky merlúzy európskej sa vzťahuje povinnosť vylodiť úlovky.
                           
                        
                              LL, LLS
                           
                           
                              všetky lovné šnúry
                           
                           
                              všetky
                           
                        
                              GNS, GN, GND, GNC, GTN, GEN
                           
                           
                              všetky žiabrovky
                           
                           
                              veľkosť ôk minimálne 100 mm (šírka)
                           
                        
                              homár štíhly (Nephrops norvegicus)
                              len v rámci funkčných jednotiek
                           
                           
                              OTB, OTT, PTB, TBN, TBS, TB, OT, PT, TX
                           
                           
                              všetky vlečné siete na lov pri dne
                           
                           
                              veľkosť ôk minimálne 70 mm
                           
                           
                              Na všetky úlovky homára štíhleho sa vzťahuje povinnosť vylodiť úlovky.
                           
                        
            
                  b)
               
               
                  Rybolov v divíziách ICES VIIIc a IXa
                  
                              Rybolov (druh)
                           
                           
                              Kód výstroja
                           
                           
                              Opis rybárskeho výstroja
                           
                           
                              Veľkosť ôk siete
                           
                           
                              Povinnosť vylodiť úlovky
                           
                        
                              homár štíhly
                              (Nephrops norvegicus)
                              len v rámci funkčných jednotiek
                           
                           
                              OTB, PTB, OTT, TBN, TBS, OT, PT, TX TB
                           
                           
                              všetky vlečné siete na lov pri dne
                           
                           
                              veľkosť ôk minimálne 70 mm
                           
                           
                              Na všetky úlovky homára štíhleho sa vzťahuje povinnosť vylodiť úlovky.
                           
                        
                              merlúza európska
                              (Merluccius merluccius)
                           
                           
                              OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
                           
                           
                              všetky vlečné siete na lov pri dne a siete
                           
                           
                              Plavidlá, ktoré spĺňajú tieto kumulatívne kritériá:
                              
                                          1.
                                       
                                       
                                          Používajú výstroj s veľkosťou ôk minimálne 70 mm
                                       
                                    
                                          2.
                                       
                                       
                                          Celkové vylodené úlovky merlúzy európskej v období 2013/2014 predstavujú vyše 10 % všetkých vylodených druhov a viac než 10 metrických ton.
                                       
                                    
                           
                              Na všetky úlovky merlúzy európskej sa vzťahuje povinnosť vylodiť úlovky.
                           
                        
                              GNS, GN, GND, GNC, GTN, GEN
                           
                           
                              všetky žiabrovky
                           
                           
                              Plavidlá, ktoré spĺňajú tieto kumulatívne kritériá:
                              
                                          1.
                                       
                                       
                                          Používajú výstroj s veľkosťou ôk od 80 do 99 mm (šírka)
                                       
                                    
                                          2.
                                       
                                       
                                          Celkové vylodené úlovky merlúzy európskej v období 2013/2014 predstavujú vyše 10 % všetkých vylodených druhov a viac než 10 metrických ton.
                                       
                                    
                        
                              LL, LLS
                           
                           
                              všetky lovné šnúry
                           
                           
                              Plavidlá, ktoré spĺňajú tieto kumulatívne kritériá:
                              
                                          1.
                                       
                                       
                                          Veľkosť háčikov: 3,85 +/–1,15 (dĺžka) a 1,6 +/–0,4 (šírka)
                                       
                                    
                                          2.
                                       
                                       
                                          Celkové vylodené úlovky merlúzy európskej v období 2013/2014 predstavujú vyše 10 % všetkých vylodených druhov a viac než 10 metrických ton.
                                       
                                    
                        
            
                  c)
               
               
                  Rybolov v divízii ICES IXa
                  
                              Rybolov (druh)
                           
                           
                              Kód výstroja
                           
                           
                              Opis rybárskeho výstroja
                           
                           
                              Veľkosť ôk siete
                           
                           
                              Povinnosť vylodiť úlovky
                           
                        
                              solea európska (Solea solea) a platesa veľká(Pleuronectes platessa)
                           
                           
                              GNS, GN, GND, GNC, GTN, GTR, GEN
                           
                           
                              všetky viacstenné žiabrovky a žiabrovky
                           
                           
                              veľkosť ôk minimálne 100 mm
                           
                           
                              Na všetky úlovky soley európskej a platesy veľkej sa vzťahuje povinnosť vylodiť úlovky.